**ZMLUVA**

**O ODBERE KUCHYNSKÉHO ODPADU PRE KOŽUŠINOVÉ ZVIERATÁ**

**I.Zmluvné strany**

1.Producent odpadu : Školská jedáleň pri Základnej škole, Školská 1, 059 71 Ľubica

Zastúpený : Mgr. Eva Raffajová, riaditeľka školy

IČO : 36158984

2.Odberateľ odpadu : Poľovnícka spoločnosť Úsvit

Okružná 219, 059 52 Stará Lesná

IČO : 42339421

Uzatvárajú zmluvu o odvoze biologického odpadu pre kožušinové zvieratá.

**II.Predmet zmluvy**

Predmetom zmluvy je záväzok odberateľa odoberať a odvážať kuchynský odpad, ktorý producent produkuje vo svojom školskom zariadení a je určený pre kožušinové zvieratá a to podľa podmienok ako je dohodnuté ďalej.

**III.Podmienky a spôsob odberu a odvozu**

Producent pripraví kuchynský odpad na odvoz do vhodných nádob odberateľa, ktoré odberateľ dodá vždy v deň odberu v čistom stave k zariadeniu producenta.

Odber sa uskutočňuje vždy v dňoch, v ktorých sa kuchynský odpad vyprodukoval a odberateľ je povinný zobrať všetky pripravené kuchynské odpady. V prípade, že odber kuchynského odpadu nemôže odberateľ prevziať, je povinný včas ústne alebo telefonicky túto skutočnosť oznámiť.

Kuchynský odpad nebude využívaný pre domáce zvieratá ako je napr. mačka, pes.

Kuchynský odpad z účelového zariadenia producenta bude odberateľ odvážať vlastným dopravným prostriedkom.

**IV. CENA**

Producent poskytuje kuchynský odpad odberateľovi bezplatne, jeho odvoz vykonáva odberateľ na vlastné náklady a na svoju zodpovednosť.

**V. Záverečné ostanovenia**

Táto zmluva sa uzatvára na dobu neurčitú a vyhotovuje sa v dvoch rovnopisoch, pričom každá zmluvná strana dostane jedno vyhotovenie.

Akékoľvek zmeny v jej obsahu je možné uskutočniť len písomným dodatkom k tejto zmluve, ktorí podpíšu zástupcovia zmluvných strán.

Ostatné práva a povinnosti zmluvných strán v tejto zmluve neupravené, ale z nej vyplývajúce, sa riadia platnými právnymi predpismi.

Zmluvné strany vyhlasujú, že si túto zmluvu prečítali, porozumeli jej a na dôkaz súhlasu s jej obsahom ju podpisujú.

V Ľubici dňa 8.1.2015

........................................................... ........................................................

Odberateľ odpadu Producent odpadu